stanford-oval/wikipedia huggingface dataset:
นิตยา บุญสูงเนิน
ผลงานอัลบั้ม > อัลบั้มเดี่ยว (สังกัด โปรมีเดียมาร์ท)

นิด สเปเชี่ยล 1 - 10 (2532 - 2535)
ฝากใจไว้ 1 - 3 (2534)
สุดรักสุดหวง 1 - 2 (2536)
รักเหลือเกิน (2537)
ลืมแล้วหรือสัญญา (2537)
ก้าวใหม่ (2536)
ก้าวใหม่ #2 ช้ำคือเรา (2538)
ก้าวใหม่ #3 151-152 ขอวานหน่อย (2539)
ให้ใจไปกับเธอ (2541)
ลูกทุ่งสเปเชี่ยล 1 - 3 (2541)
ตัดใจลืม (2543)
Welcome Home Nittaya (2552)
ดาวประดับใจ (2552)
ผลงานอัลบั้ม > อัลบั้มเดี่ยว (สังกัดอื่นๆ)

เจ็บช้ำ (2541) (พีจีเอ็ม)
แทนความรู้สึก (2542) (พีจีเอ็ม)
ม่านมุกลายหงส์ 1 - 3 (2543) (พีจีเอ็ม)
ขวัญมิ่งเมือง 1 - 2 (2544) (พีจีเอ็ม)
ไม่ขวางใจ (2545) (พีจีเอ็ม)
บ้านกลางไพร (2546) (พีจีเอ็ม)
18 เดือน (2546) (พีจีเอ็ม)
ค็อกเทล (2547) (พีจีเอ็ม)
ก้าวต่อไป (2553) (เลปโส้)
ผลงานอัลบั้ม > อัลบั้มพิเศษ

Remember Five (2552)
อีกนิดนึง (Once & Once More) (2554) (เลปโส้)
ซีโอแอล

| --- | --- |

ประเภท: บริษัทมหาชน
อุตสาหกรรม: ค้าปลีก
ก่อตั้ง: 28 กุมภาพันธ์ พ.ศ. 2537
ผู้ก่อตั้ง: วรวุฒิ อุ่นใจ
สำนักงานใหญ่: 24 ซอยอ่อนนุช 66/1 ถนนอ่อนนุช-ลาดกระบัง แขวงอ่อนนุช เขตสวนหลวง กรุงเทพมหานคร 10250
บุคลากรหลัก: สหัส ตรีทิพยบุตร อังครัตน์ เพรียบจริยวัฒน์ ชุลีพร เปี่ยมสมบูรณ์ สุพัตรา จิราธิวัฒน์ จริยา จิราธิวัฒน์ ปัณฑิต มงคลกุล ปิยะ งุ่ยอัครมหาวงศ์ วรวุฒิ อุ่นใจ โลร็องต์ โปซ
ผลิตภัณฑ์: เครื่องเขียน อุปกรณ์สำนักงาน เครื่องใช้สำนักงาน เฟอร์นิเจอร์สำนักงาน สินค้าในชีวิตประจำวัน
รายได้: 11,320,036,580 บาท (ณ สิ้นปีการเงิน 2562)
ส่วนของผู้ถือหุ้น: 640,000,000 หุ้น
บริษัทแม่: เซ็นทรัล รีเทล คอร์ปอเรชั่น
เว็บไซต์: เว็บไซต์หลักซีโอแอล
บริษัท ซีโอแอล จำกัด (มหาชน) (อังกฤษ: COL Public Company Limited) เป็นบริษัทสำหรับการลงทุน ดูแล และบริหารธุรกิจค้าปลีกประเภทเครื่องเขียนและอุปกรณ์สำนักงานผ่านแค็ตตาล็อก (Catalog) ระบบคอลเซ็นเตอร์ (Call Center) ระบบสั่งซื้ออิเล็กทรอนิกส์เฉพาะแต่ละองค์กร (e-Procurement) ระบบออนไลน์ (e-Commerce) และระบบขายผ่านหน้าร้าน (Store) รวมถึงธุรกิจค้าปลีกออนไลน์และดิจิทัลในกลุ่มเซ็นทรัล ก่อตั้งขึ้นเมื่อวันที่ 28 กุมภาพันธ์ พ.ศ. 2537 โดยบุคคลในตระกูลอุ่นใจ ก่อนขายกิจการให้กลุ่มเซ็นทรัลในเวลาต่อมา
ดูเพิ่ม

กลุ่มเซ็นทรัล
เซ็นทรัล รีเทล คอร์ปอเรชั่น
แหล่งข้อมูลอื่น

บริษัท ซีโอแอล จำกัด (มหาชน)
| ด ค กกลุ่มเซ็นทรัล |
| --- | --- |
ธุรกิจของบริษัท:  เซ็นทรัลพัฒนา เซ็นทรัลเวิลด์  ลาดพร้าว  โคราช  ภูเก็ต  นครปฐม  เวสต์เกต  วิลเลจ  เวสต์วิลล์  ดุสิต เซ็นทรัล พาร์ค  เซ็นทรัล เอ็มบาสซี  ดิ เอสพละนาด  แกรนด์ คาแนล แลนด์ เซ็นทรัลแกรนด์  เบย์วอเตอร์  สยามฟิวเจอร์ ดีเวลอปเมนท์ เมกาซิตี้ บางนา  เซ็นทรัล รีเทล คอร์ปอเรชั่น สรรพสินค้าเซ็นทรัล เซ็นทรัล ชิดลม  ห้างสรรพสินค้าโรบินสัน  ท็อปส์  รินาเชนเต  ซีโอแอล  โรงแรมเซ็นทรัลพลาซา 
ดูเพิ่ม:  รายชื่อศูนย์การค้าและห้างสรรพสินค้า  ตระกูลจิราธิวัฒน์
วัดอนงคารามวรวิหาร

| วัดอนงคารามวรวิหาร |
| --- | --- |
พระวิหารวัดอนงคาราม

ชื่อสามัญ: วัดอนงคารามวรวิหาร วัดน้อย(ขำแถม) วัดน้อย วัดอนงค์
ที่ตั้ง: แขวงสมเด็จเจ้าพระยา เขตคลองสาน กรุงเทพมหานคร
ประเภท: พระอารามหลวง ชั้นโท
นิกาย: มหานิกาย
พระประธาน: พระพุทธจุลนาค
เจ้าอาวาส: พระราชสิทธิโกศล (เสถียร สปฺปญฺโญ)
 สถานีย่อยพระพุทธศาสนา
วัดอนงคาราม เป็นพระอารามหลวงชั้นโท ชนิดวรวิาร สังกัดมหานิกายตั้งอยู่ ณ ถนนสมเด็จเจ้าพระยา แขวงสมเด็จเจ้าพระยา เขตคลองสาน กรุงเทพมหานคร
ประวัติ

วัดอนงคาราม วรวิหาร มีชื่อเดิมคือ วัดน้อยขำแถม มาจากชื่อท่านผู้หญิงน้อย ซึ่งเป็นภรรยาของสมเด็จเจ้าพระยาบรมมหาพิไชยญาติ (ทัต บุนนาค) หรือสมเด็จเจ้าพระยาองค์น้อย เป็นผู้สร้างขึ้นคู่กันกับวัดพิชยญาติการามวรวิหาร แล้วถวายเป็นพระอารามหลวงในรัชกาลที่ 3 ส่วนคำว่าขำแถมนั้นมีเพิ่มเติมมาจากนามเดิมของเจ้าพระยาทิพากรวงศมหาโกษาธิบดี (ขำ บุนนาค) ซึ่งเป็นผู้ปฏิสังขรณ์วัดแห่งนี้ ต่อมาถึงรัชสมัยพระบาทสมเด็จพระจอมเกล้าเจ้าอยู่หัว วัดนี้ก็ได้รับพระราชทานชื่อใหม่ว่าวัดอนงคารามอย่างในปัจจุบัน
พระอุโบสถที่สร้างขึ้นในสมัยรัชกาลที่ 3 เป็นอาคารทรงไทย ก่ออิฐถือปูน หลังคามุงกระเบื้องเคลือบ ช่อฟ้า ใบระกาลงรักประดับกระจก หน้าบันและซุ้มประตูหน้าต่างก็มีลวดลายลงรักปิดทองสวยงาม มีพระพุทธรูปสำคัญอย่างพระพุทธจุลนาคซึ่งเป็นพระพุทธรูปสมัยสุโขทัยปางมารวิชัย เป็นพระประธานในพระวิหาร และมีพระพุทธรูปพระสาวกหล่อด้วยโลหะปิดทองยืนอยู่ด้านซ้ายขวา อีกทั้งด้านหน้าพระประธานยังมีพระพุทธมังคโล ซึ่งเป็นพระพุทธรูปทรงเครื่องปางสมาธิตั้งอยู่ด้านหน้าอีกด้วย
และใกล้ ๆ กับพระวิหารนั้นก็ยังมีพระมณฑปซึ่งสร้างขนาบกับพระวิหาร หลังที่อยู่ด้านทิศตะวันออกประดิษฐานพระพุทธรูปไสยาสน์ที่จำลองมาจากวัดราชาธิวาสราชวรวิหาร และหลังที่อยู่ด้านทิศตะวันตกประดิษฐานพระพุทธบาทจำลองเอาไว้
วัดอนงคาราม บนชั้นสอง เป็นห้องสมุดประชาชนภายในวัดนั้น และเป็นที่ตั้งของ "พิพิธภัณฑ์ท้องถิ่นเขตคลองสาน" ซึ่งในพิพิธภัณฑ์นั้นมีการจัดแสดงนิทรรศการเรื่องราวความเป็นมาเป็นไปต่าง ๆ ในเขตคลองสาน ทั้งเรื่องของวิถีชีวิต ความเป็นอยู่ของชาวคลองสานตั้งแต่อดีตจนถึงปัจจุบัน
คลังภาพ

พระพุทธจุลนาค และพระพุทธมังคโล ในพระวิหาร
พระประธานในพระอุโบสถ ประดิษฐานในบุษบก
พระประธานในพระอุโบสถ
พระนอนในพระมณฑป จำลองแบบจากวัดราชาธิวาส
บานประตูพระอุโบสถ
พระแก้วขาว
ตุ๊กตาจีน
แหล่งข้อมูลอื่น

แผนที่และภาพถ่ายทางอากาศของ วัดอนงคารามวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′02″N 100°29′53″E﻿ / ﻿13.733966°N 100.49795°E﻿ / 13.733966; 100.49795
คาวาโงเอะ (จังหวัดไซตามะ)

| คาวาโงเอะ 川越市 |
| --- | --- |
นครศูนย์กลาง
ถนนคูราซูกูริ
   ธง ตรา
ที่ตั้งของคาวาโงเอะ (เน้นสีชมพู) ในจังหวัดไซตามะ
คาวาโงเอะที่ตั้งในประเทศญี่ปุ่น
พิกัด: 35°55′30.5″N 139°29′8.8″E﻿ / ﻿35.925139°N 139.485778°E﻿ / 35.925139; 139.485778
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
การปกครอง
 • นายกเทศมนตรี: โยชิอากิ คาวาอิ (ตั้งแต่กุมภาพันธ์ 2009)
พื้นที่
 • ทั้งหมด: 109.13 ตร.กม. (42.14 ตร.ไมล์)
ประชากร (กุมภาพันธ์ 2021)
 • ทั้งหมด: 353,214 คน
 • ความหนาแน่น: 3,200 คน/ตร.กม. (8,400 คน/ตร.ไมล์)
สัญลักษณ์
 • ต้นไม้: โอ๊ก
 • ดอกไม้: Kerria (Kerria japonica)
 • สัตว์ปีก: ห่าน
เขตเวลา: UTC+9 (เวลามาตรฐานญี่ปุ่น)
โทรศัพท์: 049-224-8811
ที่อยู่: 1-3-1 Motomachi, Kawagoe-shi, Saitama-ken  350-8601
เว็บไซต์: เว็บไซต์ทางการ
คาวาโงเอะ หรือ คาวาโกเอะ (ญี่ปุ่น: 川越市; โรมาจิ: Kawagoe-shi) เป็นนครศูนย์กลางในจังหวัดไซตามะ ประเทศญี่ปุ่น เมืองนี้ได้รับฉายาว่าเป็นเมือง "เอโดะจิ๋ว" ด้วยอาคารบ้านเรือนภายในเขตเมืองเก่าที่อนุรักษ์ไว้อย่างดี เป็นสถาปัตยกรรมเก่าสมัยยุคเอโดะ และการเดินทางจากโตเกียว ใช้เวลาเดินทางเพียงประมาณ 30–60 นาที ทำให้เมืองนี้เป็นหนึ่งในสถานที่ท่องเที่ยวที่ได้รับความนิยมอย่างมาก โดยย่านที่มีชื่อเสียงที่สุด คือถนนคูราซูกูริ (蔵造りの町並み)
แหล่งข้อมูลอื่น

เว็บไซต์ทางการ เก็บถาวร 2007-02-13 ที่ เวย์แบ็กแมชชีน
เว็บไซต์พิพิธภัณฑ์เมืองคาวาโงเอะ เก็บถาวร 2007-02-13 ที่ เวย์แบ็กแมชชีน
| ด ค กนครสำคัญในประเทศญี่ปุ่น |
| --- | --- |
เขตพิเศษของโตเกียว:  คัตสึชิกะ  คิตะ  โคโต  ชินจูกุ  ชินางาวะ  ชิบูยะ  ชิโยดะ  ชูโอ  ซูงินามิ  ซูมิดะ  เซตางายะ  โทชิมะ  ไทโต  นากาโนะ  เนริมะ  บุงเกียว  มินาโตะ  เมงูโระ  อาดาจิ  อารากาวะ  อิตาบาชิ  เอโดงาวะ  โอตะ 
นครใหญ่ที่รัฐกำหนด:  เกียวโต※  คาวาซากิ  คิตะกีวชู  คูมาโมโตะ※  โคเบะ※  ชิซูโอกะ※  ชิบะ※  ซัปโปโระ※  ซาไก  ซางามิฮาระ  เซ็นได※  ไซตามะ※  นาโงยะ※  นีงาตะ※  ฟูกูโอกะ※  โยโกฮามะ※  โอกายามะ※  โอซากะ※  ฮามามัตสึ  ฮิโรชิมะ※ 
นครศูนย์กลาง:  กิฟุ※  คาโงชิมะ※  คาชิวะ  คานาซาวะ※  คาวางูจิ  คาวาโงเอะ  คูราชิกิ  คูรูเมะ  คูเระ  โคจิ※  โคชิงายะ  โคฟุ※  โคริยามะ  ชิโมโนเซกิ  ซาเซโบะ  ซูอิตะ  ทตโตริ※  ทากัตสึกิ  ทากาซากิ  ทากามัตสึ※  โทยามะ※  โทโยตะ  โทโยนากะ  โทโยฮาชิ  นางาซากิ※  นางาโนะ※  นาระ※  นาฮะ※  นิชิโนมิยะ  เนยางาวะ  ฟูกูชิมะ※  ฟูกูยามะ  ฟูกูอิ※  ฟูนาบาชิ  มัตสึโมโตะ  มัตสึยามะ※  มัตสึเอะ※  มาเอบาชิ※  มิโตะ※  มิยาซากิ※  โมริโอกะ※  ยามางาตะ※  ยาโอะ  โยโกซูกะ  วากายามะ※  อากาชิ  อากิตะ※  อาซาฮิกาวะ  อามางาซากิ  อาโอโมริ※  อิจิโนมิยะ  อิวากิ  อุตสึโนมิยะ※  โอกาซากิ  โอตสึ※  โออิตะ※  ฮาโกดาเตะ  ฮาจิโนเฮะ  ฮาจิโอจิ  ฮิงาชิโอซากะ  ฮิเมจิ  ฮิรากาตะ 
นครพิเศษ:  คาโกงาวะ  คาซูกาเบะ  คาซูงาอิ  คิชิวาดะ☆  คูมางายะ  โจเอ็ตสึ  ชิงาซากิ☆  ซางะ※  โซกะ  ทาการาซูกะ  โทโกโรซาวะ☆  นางาโอกะ  นูมาซุ  ฟูจิ☆  ยกกาอิจิ☆  ยามาโตะ  สึกูบะ☆  อัตสึงิ  อิเซซากิ  อิบารากิ  โอดาวาระ☆  โอตะ  ฮิรัตสึกะ 
นครที่เป็น เมืองหลวงของจังหวัด:  โทกูชิมะ  ยามางูจิ  สึ 
 ※ เป็นเมืองหลวงของจังหวัดด้วย  † มีสิทธิ์ยกฐานะเป็นนครศูนย์กลางแต่ยังไม่ได้เสนอชื่อ  ☆ กำลังพิจารณายกฐานะเป็นนครศูนย์กลาง 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
วัดจันทน์ธาตุทาราม

| วัดจันทน์ธาตุทาราม |
| --- | --- |


ที่ตั้ง: ตำบลท้องเนียน อำเภอขนอม จังหวัดนครศรีธรรมราช
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดจันทน์ธาตุทาราม หรือที่รู้จักกันในชื่อ วัดเจดีย์ปะการัง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท้องเนียน อำเภอขนอม จังหวัดนครศรีธรรมราช
วัดจันทน์ธาตุทารามตั้งวัดเมื่อวันที่ 10 กุมภาพันธ์ พ.ศ.  2521 ได้รับพระราชทานวิสุงคามสีมาเมื่อวันที่ 21 กุมภาพันธ์ พ.ศ. 2523
ภายในวัดมีเจดีย์ปะการัง เชื่อกันว่ามีอายุมากกว่า 1000 ปี ประวัติการก่อสร้างไม่ปรากฏหลักฐานที่เป็นลายลักษณ์อักษร โบราณสถานที่พบเป็นสถูปเจดีย์ตั้งอยู่บนยอดเขาธาตุซึ่งเป็นภูเขาดินขนาดเล็กวางตัวอยู่ในแนวทิศเหนือ-ใต้สูงจากระดับน้ำทะเลปานกลางประมาณ 85 เมตร อยู่ห่างจากชายฝั่งทะเลอ่าวไทยทางทิศตะวันออกประมาณ 3 กิโลเมตรมีคลองบ้านเนียนไหลผ่านทางทิศใต้
เจดีย์เป็นลักษณะทรงกลมแบบลังกา ประกอบด้วยฐานเขียงสี่เหลี่ยมจัตุรัสรองรับฐานบัวลูกแก้วอกไก่กลมและองค์ระฆังทรงกลมชั้นบัลลังก์และส่วนยอดหักหายไป องค์ระฆังทางด้านทิศใต้ถูกขุดเจาะเสียหาย โครงสร้างทางทิศเหนือแตกร้าว โครงสร้างเจดีย์ก่อด้วยอิฐเป็นแกนข้างในแล้วใช้หินปะการังที่ตัดแต่งเป็นรูปสี่เหลี่ยมก่อประกบด้านนอกไม่มีวัสถุสอประสาน นอกจากนี้ยังพบพระพุทธรูปหินทรายสีแดงชำรุด 2 องค์ เป็นพระพุทธรูปประทับนั่งปางมารวิชัย ขนาดหน้าตักกว้างประมาณ 40 และ 50 เซนติเมตร จากลักษณะทางสถาปัตยกรรมซึ่งมีรูปแบบเดียวกับพระบรมธาตุเจดีย์วัดพระมหาธาตุวรมหาวิหาร นครศรีธรรมราช แต่คงสร้างในราวสมัยอยุธยาโดยวิเคราะห์จากพระพุทธรูปหินทรายแดงซึ่งเป็นศิลปะอยุธยา
พระเจ้าวรวงศ์เธอ กรมหมื่นอนุวัตน์จาตุรนต์

| พระเจ้าวรวงศ์เธอ กรมหมื่นอนุวัตน์จาตุรนต์ |
| --- | --- |

ผู้สำเร็จราชการแทนพระองค์ 
ดำรงตำแหน่ง 2 มีนาคม พ.ศ. 2478 – 12 สิงหาคม พ.ศ. 2478
กษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
นายกรัฐมนตรี: พระยาพหลพลพยุหเสนา (พจน์ พหลโยธิน)
 

ประสูติ: 2 ธันวาคม พ.ศ. 2426
สิ้นพระชนม์: 12 สิงหาคม พ.ศ. 2478 (51 ปี)
หม่อม: หม่อมจำรัส จักรพันธุ์ ณ อยุธยา หม่อมหวน จักรพันธุ์ ณ อยุธยา
พระบุตร: หม่อมเจ้าดวงตา สวัสดิวัตน์ หม่อมเจ้าคัสตาวัส จักรพันธุ์ หม่อมเจ้าสรัทกาล พระเจ้าวรวงศ์เธอ พระองค์เจ้าจักรพันธ์เพ็ญศิริ หม่อมเจ้าลุอิสาณ์ ดิศกุล
ราชวงศ์: จักรี
ราชสกุล: จักรพันธุ์
พระบิดา: สมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์
พระมารดา: หม่อมราชวงศ์สว่าง จักรพันธุ์

ยศที่ได้รับการแต่งตั้ง
รับใช้:  สยาม
แผนก/สังกัด: กองทัพบกสยาม
ชั้นยศ:  พันเอก
 
นายพันเอก พระเจ้าวรวงศ์เธอ กรมหมื่นอนุวัตน์จาตุรนต์ (2 ธันวาคม พ.ศ. 2426 – 12 สิงหาคม พ.ศ. 2478) มีพระนามเดิมว่า หม่อมเจ้าออศคาร์นุทิศ อดีตประธานคณะผู้สำเร็จราชการแทนพระองค์พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
พระประวัติ

พระเจ้าวรวงศ์เธอ กรมหมื่นอนุวัตน์จาตุรนต์ มีพระนามเดิมว่า หม่อมเจ้าออศคาร์นุทิศ จักรพันธุ์ เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์ ประสูติแต่หม่อมราชวงศ์สว่าง จักรพันธุ์ (ราชสกุลเดิม ศิริวงศ์) ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว ตามพระนามของสมเด็จพระเจ้าออสการ์ที่ 2 แห่งสวีเดน เพื่อเป็นที่ระลึกในเหตุการณ์ที่เจ้าชายออสการ์ เบอร์นาดอตต์ เคานต์แห่งวิสบอร์ก พระราชโอรสในสมเด็จพระเจ้าออสการ์ที่ 2 เสด็จฯ เยือนประเทศไทยในปี พ.ศ. 2427 ซึ่งสมเด็จเจ้าฟ้าจาตุรนต์รัศมี ได้ถวายการรับเสด็จ และกราบทูลว่า
I have just had a new son,and I shall name him Oscar,and should he have a son he shall be called Gustavus.
วันที่ 29 มิถุนายน พ.ศ. 2441 พระองค์เจ้าออศคาร์นุทิศทรงผนวชเป็นสามเณร ณ พระอุโบสถ วัดพระศรีรัตนศาสดาราม โดยมีพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ หม่อมเจ้าพระสถาพรพิริพรตเป็นพระศีลาจารย์ และผนวชเป็นภิกษุเมื่อวันที่ 23 สิงหาคม พ.ศ. 2447 ณ พระอุโบสถ วัดพระศรีรัตนศาสดาราม โดยพระเจ้าน้องยาเธอ กรมหมื่นวชิรญาณวโรรส เป็นพระอุปัชฌาย์ พระญาณวราภรณ์ (ม.ร.ว.ชื่น สุจิตฺโต) เป็นพระกรรมวาจาจารย์ ผนวชแล้วเสด็จไปประทับ ณ วัดบวรนิเวศราชวรวิหาร
วันที่ 7 เมษายน พ.ศ. 2459 พระบาทสมเด็จพระมงกุฎเกล้าเจ้าอยู่หัวพระราชทานตราตั้งเป็นองคมนตรี ณ พระที่นั่งอมรินทรวินิจฉัย
วันที่ 9 เมษายน พ.ศ. 2471 ได้รับโปรดเกล้าให้เป็นผู้รั้งตำแหน่งราชเลขานุการในพระองค์ จนถึงวันที่ 1 เมษายน พ.ศ. 2472 จึงได้รับโปรดเกล้าให้ดำรงตำแหน่งราชเลขานุการในพระองค์
เมื่อวันที่ 2 มีนาคม พ.ศ. 2478 พระบาทสมเด็จพระปกเกล้าเจ้าอยู่หัวทรงสละราชสมบัติ ที่ประชุมสภาผู้แทนราษฎรได้มีมติเห็นชอบตามกฎมณเฑียรบาล ให้พระวรวงศ์เธอ พระองค์เจ้าอานันทมหิดล เป็นพระมหากษัตริย์ สืบพระราชสันตติวงศ์ เป็นพระองค์ที่ 8 แห่งพระบรมราชจักรีวงศ์ แต่เนื่องจากขณะนั้นมีพระชนมายุเพียง 9 พรรษา และกำลังศึกษาอยู่ที่ประเทศสวิตเซอร์แลนด์ ทางรัฐสภาจึงได้กราบทูลเชิญสมเด็จพระศรีสวรินทิราบรมราชเทวี พระพันวัสสาอัยยิกาเจ้า ให้ทรงดำรงตำแหน่งผู้สำเร็จราชการแทนพระองค์ แต่ได้ทรงปฏิเสธด้วยเหตุผลว่าพระองค์ทรงพระชราภาพมากแล้ว และได้ข้อสรุปว่า ให้มีพระกรุณาโปรดเกล้าแต่งตั้งเป็นคณะบุคคล เป็นผู้สำเร็จราชการแทนพระองค์ จำนวน 3 คน จนกว่าจะทรงบรรลุนิติภาวะ คือ
พระเจ้าวรวงศ์เธอ กรมหมื่นอนุวัตน์จาตุรนต์ เป็นประธานคณะผู้สำเร็จราชการแทนพระองค์
พระเจ้าวรวงศ์เธอ พระองค์เจ้าอาทิตย์ทิพอาภา
เจ้าพระยายมราช (ปั้น สุขุม)
พระองค์เจ้าออศคาร์นุทิศ ประทับอยู่ที่วังบริเวณตำบลสนามกระบือ ใกล้คลองรอบกรุง เป็นวังหนึ่งในจำนวน 6 วังที่พระบาทสมเด็จพระจุลจอมเกล้าเจ้าอยู่หัว พระราชทานที่สร้างให้กับพระราชนัดดา 6 พระองค์ ซึ่งเป็นพระราชโอรสในสมเด็จพระเจ้าน้องยาเธอ เจ้าฟ้าจาตุรนต์รัศมี กรมพระจักรพรรดิพงษ์  ซึ่งเป็นที่มาของชื่อ ถนนหลานหลวง ในปัจจุบัน
สิ้นพระชนม์

ในระหว่างที่เป็นประธานคณะผู้สำเร็จราชการแทนพระองค์ กรมหมื่นอนุวัตน์จาตุรนต์ทรงเผชิญปัญหาหลายด้าน โดยเฉพาะการปรับลดเงินปีพระบรมวงศานุวงศ์จนทำให้เจ้านายบางพระองค์ไม่พอพระทัย พระองค์จึงมักไม่ได้รับความเคารพจากเจ้านายบางพระองค์ในระหว่างเสด็จในพระราชพิธีต่าง ๆ ส่วนหม่อมเจ้าพูนพิศมัย ดิศกุล ทรงบันทึกว่ากรมหมื่นอนุวัตน์จาตุรนต์ทรงถูกกดดันจากการที่รัฐบาลฟ้องศาลเพื่อริบพระราชทรัพย์พระบาทสมเด็จพระปกเกล้าเจ้าอยู่หัว ต่อมายังมีปัญหาอื่น ๆ ทั้งเรื่องราชการและส่วนพระองค์รุมเร้ามากขึ้นเรื่อย ๆ ประกอบทรงพระประชวรเรื้อรัง มีพระกายซูบผอมดำลงเรื่อย ๆ จนประชวรพระโรคซึมเศร้า ในที่สุดจึงปลงพระชนม์พระองค์เองด้วยการยิงพระแสงปืนเข้าในพระโอษฐ์ สิ้นพระชนม์บนที่บรรทมเมื่อวันที่ 12 สิงหาคม พ.ศ. 2478 โดยกรมตำรวจบันทึกรายงานการไต่สวนว่าสาเหตุมาจากทรง ประสบกับเหตุลำบากพระทัยในการปฏิบัติงานในฐานที่ทรงเป็นผู้จัดการพระราชทรัพย์ส่วนพระองค์ของพระปกเกล้าฯ มีพระราชพิธีพระราชทานเพลิงพระศพเมื่อวันที่ 20 พฤศจิกายน พ.ศ. 2478 ณ พระเมรุ วัดเทพศิรินทราวาสราชวรวิหาร
พระโอรส-ธิดา

พระเจ้าวรวงศ์เธอ กรมหมื่นอนุวัตน์จาตุรนต์ เสกสมรสกับหม่อมจำรัส จักรพันธุ์ ณ อยุธยา (สกุลเดิม ปิยะวัตร; พฤษภาคม พ.ศ. 2427 – กันยายน พ.ศ. 2501) และหม่อมหวน จักรพันธุ์ ณ อยุธยา (สกุลเดิม บุนนาค; มิถุนายน พ.ศ. 2428 – 6 มีนาคม พ.ศ. 2512) มีพระโอรสธิดารวม 5 องค์
หม่อมเจ้าดวงตา สวัสดิวัตน์ (14 ตุลาคม พ.ศ. 2448 – 22 ตุลาคม พ.ศ. 2525) ในหม่อมจำรัส เสกสมรสกับหม่อมเจ้าสวัสดีประดิษฐ์ สวัสดิวัตน์ (16 กรกฎาคม พ.ศ. 2449 – 2 สิงหาคม พ.ศ. 2519) มีธิดา 2 คน
พลโท หม่อมเจ้าคัสตาวัส จักรพันธุ์ (30 สิงหาคม พ.ศ. 2449 – 23 กุมภาพันธ์ พ.ศ. 2526) ในหม่อมหวน เสกสมรสกับหม่อมเจ้าทิตยาทรงกลด จักรพันธุ์ (ราชสกุลเดิม รพีพัฒน์; 21 พฤษภาคม พ.ศ. 2459 – 5 กรกฎาคม พ.ศ. 2553) มีโอรสและธิดา 3 คน
หม่อมเจ้าสรัทกาล (23 สิงหาคม พ.ศ. 2451 – 4 กรกฎาคม พ.ศ. 2454) ในหม่อมหวน
พระเจ้าวรวงศ์เธอ พระองค์เจ้าจักรพันธ์เพ็ญศิริ (27 กรกฎาคม พ.ศ. 2452 – 13 ตุลาคม พ.ศ. 2536) ในหม่อมจำรัส เสกสมรสกับหม่อมวิภา จักรพันธุ์ ณ อยุธยา (สกุลเดิม เก่งระดมยิง; พ.ศ. 2460 – มกราคม พ.ศ. 2548) ต่อมาทรงหย่าและเสกสมรสอีกครั้งกับหม่อมประพาล จักรพันธุ์ ณ อยุธยา (สกุลเดิม รจนานนท์; 12 สิงหาคม พ.ศ. 2472 – 17 มกราคม พ.ศ. 2563) มีธิดารวม 6 คน
หม่อมเจ้าลุอิสาณ์ ดิศกุล ท.จ.ว.,ภ.ป.ร.3 (18 มกราคม พ.ศ. 2453 - 23 ธันวาคม พ.ศ. 2537) ในหม่อมหวน มีพระนามลำลองว่าท่านหญิงหลุยส์ เสกสมรสกับหม่อมเจ้าดิศานุวัติ ดิศกุล ท.จ. (4 สิงหาคม พ.ศ. 2445 – 13 พฤศจิกายน พ.ศ. 2520) มีโอรสและธิดา 3 คน
พระอิสริยยศและพระเกียรติยศ > พระอิสริยยศ

2 ธันวาคม พ.ศ. 2426 – 26 พฤศจิกายน พ.ศ. 2436 : หม่อมเจ้าออศคาร์นุทิศ จักรพันธุ์
26 พฤศจิกายน พ.ศ. 2436 – 12 เมษายน พ.ศ. 2443 : พระวรวงศ์เธอ พระองค์เจ้าออศคาร์นุทิศ
12 เมษายน พ.ศ. 2443 – 11 พฤศจิกายน พ.ศ. 2463 : พระเจ้าวรวงศ์เธอ พระองค์เจ้าออศคาร์นุทิศ
11 พฤศจิกายน พ.ศ. 2463 – 12 สิงหาคม พ.ศ. 2478 : พระเจ้าวรวงศ์เธอ กรมหมื่นอนุวัตน์จาตุรนต์
พระอิสริยยศและพระเกียรติยศ > เครื่องราชอิสริยาภรณ์

พ.ศ. 2463 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2456 –  เครื่องราชอิสริยาภรณ์อันมีศักดิ์รามาธิบดี ชั้นที่ 1 เสนางคะบดี (ส.ร.)
พ.ศ. 2472 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2469 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2470 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2471 –  เหรียญดุษฎีมาลา เข็มราชการในพระองค์ (ร.ด.ม.(พ))
พ.ศ. 2456 –  เหรียญดุษฎีมาลา เข็มกล้าหาญ (ร.ด.ม.(ห))
พ.ศ. ไม่ปรากฏ –  เหรียญจักรมาลา (ร.จ.ม.)
พ.ศ. 2465 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2477 –  เหรียญรัตนาภรณ์ รัชกาลที่ 7 ชั้นที่ 1 (ป.ป.ร.1)
พ.ศ. ไม่ปรากฏ –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
พระอิสริยยศและพระเกียรติยศ > พระยศ > พระยศทางทหาร

นายพันตรี
5 พฤศจิกายน พ.ศ. 2462: ราชองครักษ์พิเศษ
10 พฤศจิกายน พ.ศ. 2463: เข้ารับพระราชทานสัญญาบัตรยศ
7 พฤษภาคม พ.ศ. 2470: นายพันโท
1 เมษายน พ.ศ. 2477: นายพันเอก
ปราโมทย์ ไม้กลัด

| ปราโมทย์ ไม้กลัด |
| --- | --- |
เกิด: 3 พฤษภาคม พ.ศ. 2483 (84 ปี) จังหวัดพระนคร ประเทศไทย
สัญชาติ: ไทย
มีชื่อเสียงจาก: อดีตอธิบดีกรมชลประทาน อดีตสมาชิกวุฒิสภากรุงเทพมหานคร
คู่สมรส: เตือนใจ ไม้กลัด
บุตร: ปิตินันท์ ไม้กลัด   สุรังสี ไม้กลัด   ชไมภัค เตชัสอนันต์
บิดามารดา: กฤษณา ไม้กลัด ปิ่น ไม้กลัด
ปราโมทย์ ไม้กลัด นักการเมืองชาวไทย ที่ปรึกษาประธานผู้ตรวจการแผ่นดิน กรรมการมูลนิธิชัยพัฒนา อดีตสมาชิกสภาปฏิรูปแห่งชาติ อดีตสมาชิกวุฒิสภากรุงเทพมหานคร อดีตอธิบดีกรมชลประทาน อดีตผู้อำนวยการสำนักงานคณะกรรมการทรัพยากรน้ำแห่งชาติ สำนักเลขาธิการนายกรัฐมนตรี และ อดีตรองปลัดกระทรวงเกษตรและสหกรณ์
ประวัติ

ปราโมทย์ ไม้กลัด เกิดเมื่อวันที่ 3 พฤษภาคม พ.ศ. 2483 ที่แขวงบางปะกอก เขตราษฎร์บูรณะ กรุงเทพมหานคร เป็นบุตรของนายกฤษณา กับนางปิ่น ไม้กลัด มีอาชีพทำสวน นายปราโมทย์ ไม้กลัด จบการศึกษาชั้นมัธยมศึกษาจากโรงเรียนอำนวยศิลป์ พระนคร สำเร็จการศึกษาระดับปริญญาตรีช่างชลประทานบัณฑิต (เกียรตินิยม) คณะวิศวกรรมชลประทาน มหาวิทยาลัยเกษตรศาสตร์ ได้รับพระราชทานทุนมูลนิธิอานันทมหิดล ไปศึกษาระดับปริญญาโท สาขาเดียวกัน ณ มหาวิทยาลัยแคลิฟอร์เนีย เมืองเดวิส สหรัฐอเมริกา แล้วฝึกงานด้านวิศวกรรมชลประทานที่ Bureau of Reclamation เมืองเดนเวอร์ รัฐโคโลราโด และที่โครงการชลประทานต่าง ๆ ในสหรัฐอเมริกาอีก 1 ปี
นายปราโมทย์ ไม้กลัด สมรสกับ นางเตือนใจ จันทน์ล้ำเลิศ มีบุตรชาย 1 คน คือ ปิตินันท์ ไม้กลัด ดำรงตำแหน่งรองผู้อำนวยการ ฝ่ายบริหารผลิตภัณฑ์สินเชื่อบรรษัท บริษัท ธนาคารกสิกรไทย จำกัด (มหาชน) และบุตรสาว 2 คน คือ สุรังสี ไม้กลัด เป็น หัวหน้ากลุ่มสาระการเรียนรู้ภาษาต่างประเทศระดับมัธยมศึกษาประจำ โรงเรียนสาธิตแห่งมหาวิทยาลัยเกษตรศาสตร์ และ รองศาสตราจารย์ ดร.ชไมภัค เตชัสอนันต์ เป็น ผู้ช่วยอธิการบดีฝ่ายวิเทศสัมพันธ์ มหาวิทยาลัยเกษตรศาสตร์ สังกัดภาควิชาภาษาต่างประเทศ คณะมนุษยศาสตร์ มหาวิทยาลัยเกษตรศาสตร์
การทำงาน

หลังจากจบการศึกษาเมื่อ พ.ศ. 2511 ได้เข้ารับราชการที่กองวิชาการ กรมชลประทาน ทำงานด้านออกแบบเขื่อนและอาคารประกอบ ระบบส่งน้ำของโครงการชลประทานต่าง ๆ ซึ่งส่วนใหญ่เป็นโครงการในภาคตะวันออกเฉียงเหนือ ในปี พ.ศ. 2520 ได้รับพระมหากรุณาธิคุณจากพระบาทสมเด็จพระมหาภูมิพลอดุลยเดชมหาราช บรมนาถบพิตร ให้เป็นผู้รับผิดชอบงานโครงการพัฒนาแหล่งน้ำอันเนื่องมาจากพระราชดำริหลายโครงการ เช่น โครงการเขื่อนป่าสักชลสิทธิ์ที่ จังหวัดลพบุรี เป็นต้น
นายปราโมทย์ ไม้กลัด เข้ารับตำแหน่งอธิบดีกรมชลประทานใน พ.ศ. 2540 รองปลัดกระทรวงเกษตรและสหกรณ์ใน พ.ศ. 2542 และสมาชิกวุฒิสภากรุงเทพมหานคร ใน พ.ศ.  2543
นายปราโมทย์ ไม้กลัด ได้ดำรงตำแหน่งสำคัญมากมาย เช่น กรรมการมูลนิธิชัยพัฒนา กรรมการมูลนิธิอานันทมหิดล แผนกเกษตรศาสตร์ กรรมการและเลขานุการ คณะกรรมการบริหารโครงการพัฒนาลุ่มน้ำป่าสัก อันเนื่องมาจากพระราชดำริ กรรมการและผู้ช่วยเลขานุการคณะกรรมการทรัพยากรน้ำแห่งชาติ ผู้อำนวยการศูนย์เฉพาะกิจเพื่อแก้ไขปัญหาเรื่องน้ำ สำนักเลขาธิการนายกรัฐมนตรี กรรมการสภาวิจัยแห่งชาติสาขาวิศวกรรมศาสตร์และอุตสาหกรรมวิจัย นายกสภามหาวิทยาลัยเกษตรศาสตร์ กรรมการผู้ทรงคุณวุฒิ สภามหาวิทยาลัยเกษตรศาสตร์ กรรมการที่ปรึกษาคณะวิศวกรรมศาสตร์ และ อาจารย์พิเศษหลักสูตรปริญญาโท คณะวิศวกรรมชลประทาน มหาวิทยาลัยเกษตรศาสตร์ และปัจจุบันดำรงตำแหน่งที่ปรึกษาประธานผู้ตรวจการแผ่นดิน
รางวัลและเกียรติยศ

นายปราโมทย์ ไม้กลัด ได้รับพระราชทานปริญญาวิศวกรรมศาสตรดุษฎีบัณฑิตกิตติมศักดิ์ (วิศวกรรมชลประทาน) มหาวิทยาลัยเกษตรศาสตร์ ในปี พ.ศ. 2536 วิศวกรรมศาสตรดุษฎีบัณฑิตกิตติมศักดิ์ สถาบันเทคโนโลยีพระจอมเกล้าพระนครเหนือ ในปี พ.ศ. 2537 วิศวกรรมศาสตรดุษฎีบัณฑิตกิตติมศักดิ์ (วิศวกรรมโยธา) มหาวิทยาลัยนเรศวร ในปี พ.ศ. 2539 วิศวกรรมศาสตรดุษฎีบัณฑิตกิตติมศักดิ์ มหาวิทยาลัยศรีปทุม ในปี พ.ศ. 2540 วิศวกรรมศาสตรดุษฎีบัณฑิตกิตติมศักดิ์ มหาวิทยาลัยวงษ์ชวลิตกุล ในปี พ.ศ. 2541 และ วิศวกรรมศาสตรดุษฎีบัณฑิตกิตติมศักดิ์ มหาวิทยาลัยศรีนครินทรวิโรฒ ในปี พ.ศ. 2542
นายปราโมทย์ ไม้กลัด ได้รับการยกย่องรางวัลอื่น ๆ เช่น พ.ศ. 2536 บุคคลดีเด่นของชาติสาขาวิทยาศาสตร์และเทคโนโลยี[ต้องการอ้างอิง] พ.ศ. 2536 นิสิตเก่าดีเด่นคณะวิศวกรรมศาสตร์ มหาวิทยาลัยเกษตรศาสตร์[ต้องการอ้างอิง] พ.ศ. 2538 นิสิตเก่าดีเด่นของมหาวิทยาลัยเกษตรศาสตร์[ต้องการอ้างอิง] พ.ศ. 2539 วุฒิบัตรกิตติมศักดิ์และเข็มแสนยาธิปัตย์ วิทยาลัยกองทัพบก[ต้องการอ้างอิง] พ.ศ. 2540 ครอบครัวประชาธิปไตยตัวอย่าง คณะกรรมการเอกลักษณ์ของชาติ[ต้องการอ้างอิง] พ.ศ. 2541 นิสิตเก่าดีเด่นแห่งทศวรรษ คณะวิศวกรรมศาสตร์ มหาวิทยาลัยเกษตรศาสตร์[ต้องการอ้างอิง]
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2541 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2525 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2536 –  เหรียญจักรพรรดิมาลา (ร.จ.พ.)
พ.ศ. 2539 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2534 –  เหรียญราชรุจิทอง รัชกาลที่ 9 (ร.จ.ท.9)
แหล่งข้อมูลอื่น

ปราโมทย์ ไม้กลัด (นั่งในเรือด้านขวาสุดของภาพ) ขณะถวายข้อมูลแก่พระบาทสมเด็จพระมหาภูมิพลอดุลยเดชมหาราช บรมนาถบพิตร ในการแก้ปัญหาน้ำเสียในบึงมักกะสัน กรุงเทพมหานคร เมื่อวันที่ 20 เมษายน พ.ศ. 2528 (ภาพจิตรกรรมภายในพระที่นั่งทรงธรรม ณ พระเมรุมาศท้องสนามหลวง พ.ศ. 2560)
อังเคิลแซมซิก

| อังเคิลแซมซิก |
| --- | --- |

ฮันกึล: 삼식이 삼촌
ฮันจา: 三食이 三寸
อาร์อาร์: Samsiki Samchon 
 
แนว: ละครย้อนยุค
บทประพันธ์: ชิน ยอน-ชิค
กำกับโดย: ชิน ยอน-ชิค
แสดงนำ: ซง คัง-โฮ บยอน โย-ฮัน อี คยู-ฮง จิน กี-จู ซอ ฮยอน-อู
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
บริษัทผู้ผลิต: Slingshot Studio
งบประมาณ: ₩40 พันล้านวอน
ออกอากาศ
สถานีโทรทัศน์: ดิสนีย์+
ออกอากาศ: 15 พฤษภาคม ค.ศ. 2024 (2024-05-15) – 19 มิถุนายน ค.ศ. 2024 (2024-06-19)
อังเคิลแซมซิก (เกาหลี: 삼식이 삼촌) เป็นละครโทรทัศน์ย้อนยุคของเกาหลีใต้ในปี พ.ศ. 2567 ที่เขียนบทและกำกับโดย ชิน ยอน-ชิก แสดงนำโดย ซง คัง-โฮ, บยอน โย-ฮัน, อี คยู-ฮยอง, จิน กี-จู และ ซอ ฮยอน-อู เป็นละครเรื่องแรกของซง คัง-โฮตั้งแต่ที่เขาเดบิวต์ ละครเรื่องนี้ออกฉายทั่วโลกบน ดิสนีย์+ และในสหรัฐอเมริกาสตีมผ่าน Hulu ตั้งแต่วันที่ 15 พฤษภาคม ถึง 19 มิถุนายน พ.ศ. 2567
เรื่องย่อ

ท่ามกลางฉากหลังอันปั่นป่วนในช่วงทศวรรษ 1960 ซีรีส์นี้บรรยายถึงความปรารถนาอันร้อนแรงและความสัมพันธ์ที่แน่นแฟ้นระหว่างลุงแซมซิก ผู้ที่กินข้าวสามมื้อต่อวันแม้ในช่วงสงครามเกาหลี และคิมซาน ผู้เป็นสุดยอดอัจฉริยะ ทั้งสองคนร่วมกันเขียนเรื่องราวของความรัก ความไว้วางใจ หรือความสงสัย
นักแสดง > นักแสดงหลัก

ซง คัง-โฮ รับบทเป็น พัก ดู-ชิล / ลุงซัมซิก คนที่มีกฎเหล็กของตัวเองว่าไม่อดอาหารสามมื้อต่อวันแม้จะอยู่ในยุคที่วุ่นวายก็ตาม ซีอีโอของบริษัท ซอแฮออยล์ และ เซลดีเวลอปเมนต์
บยอน โย-ฮัน รับบทเป็น คิมซาน
อี คยู-ฮง รับบทเป็น คัง ซอง-มิน
จิน กี-จู รับบทเป็น จู ยอ-จิน
ซอ ฮยอน-อู รับบทเป็น จอง ฮัน-มิน
นักแสดง > นักแสดงสมทบ

โอ ซึง-ฮุน รับบทเป็น อัน กี-ชอล
จู จิน-โม รับบทเป็น อัน โย-ซอบ
ทิฟฟานี ยัง รับบทเป็น เร เชล-จง
ยู แจ-มยอง รับบทเป็น จาง ดู-ซิก
คิม มิน-แจ รับบทเป็น ยู ยอง-ชอล
แจสเปอร์ โช รับบทเป็น ไมเคิล เจง
คิม ยอล-โฮ รับบทเป็น แบค ฮยอน-ซอก
โอ กวาง-รก รับบทเป็น จู อิน-แท นักการเมืองผู้ยืนหยัดเพื่อความเจริญรุ่งเรืองของชาติและการอยู่ร่วมกันอย่างสันติ อ้างอิงจาก โช บง-อัม อย่างหลวมๆ
โน แจ-วอน รับบทเป็น ฮันซู
กู ซอง-ฮวาน รับบทเป็น กู แฮ-จุน
มุน จง-วอน รับบทเป็น ยุน ปัลบง
อี กา-ซอบ รับบทเป็น คิม กวาง-มิน
พัก ฮยอก-ควอน รับบทเป็น ชเว มิน-กยู
รู แท-โฮ รับบทเป็น ชเว ฮันริม
ริว จู-ฮัน รับบทเป็น อัน มิน-เชล
จี ฮยอน-จุน รับบทเป็น ชา แท-มิน
โด จอง-ฮวาน รับบทเป็น อี ซู-อิล
ชเว ฮง-อิล รับบทเป็น ศาสตราจารย์ ฮวัง
ริว ซองฮยอน รับบทเป็น ฮง ยองกี: หัวหน้าหน่วยฝ่ายสารราชการ (CIC)
ชู ซัง-รก รับบทเป็น พัก จี-อุก
คิม จงกู รับบทเป็น ซอน อูซอก: สมาชิกพรรค ประชาธิปัตย์
อี ฮยอน-คยูน รับบทเป็น โอ อิน-อู
อี โฮ-ซอก รับบทเป็น ตัวเขาเอง